ନୂଆଦିଲ୍ଲୀଃ ଭାରତୀୟ କ୍ରିକେଟ୍ ଦଳର ୩୩ ବର୍ଷିୟ ଅନୁଭବୀ ବ୍ୟାଟ୍ସମ୍ୟାନ୍ ତଥା ବର୍ତ୍ତମାନ ଅଧିନାୟକ ବିରାଟ କୋହଲି ଆଇସିସି ପୁରୁଷ ଟି -୨୦ ବିଶ୍ୱକପ୍ ୨୦୨୧ ଶେଷ ହେବା ପରେ ଟି-୨୦ ଫର୍ମାଟ୍ ରୁ ଅଧିନାୟକ ପଦରୁ ବିଦାୟ ନେବେ। ଟି -୨୦ ବିଶ୍ୱକପ ଆରମ୍ଭ ପୂର୍ବରୁ ମଧ୍ୟ ସେ ଏହି ଖବରକୁ ନିଶ୍ଚିତ କରିଥିଲେ। ଏହି ଗୁରୁତ୍ୱପୂର୍ଣ୍ଣ ପଦବୀରୁ କୋହଲିଙ୍କୁ ହଟାଇବା ପରେ ଭାରତୀୟ ଦଳର ପରବର୍ତ୍ତୀ ଟି -୨୦ ଅଧିନାୟକ କିଏ ହେବେ ସେନେଇ ଚର୍ଚ୍ଚା ଆରମ୍ଭ ହୋଇଯାଇଛି। ଏହି ପ୍ରରିପ୍ରେକ୍ଷୀରେ ଭାରତୀୟ କ୍ରିକେଟ୍ ଦଳର ୪୨ ବର୍ଷୀୟ ପୂର୍ବତନ ଦ୍ରୁତ ବୋଲର ଆଶିଷ ନେହେରା ମଧ୍ୟ ତାଙ୍କ ମତାମତ ଦେଇଛନ୍ତି।
ଏହି ଗୁରୁତ୍ୱପୂର୍ଣ୍ଣ ପ୍ରସଙ୍ଗରେ ପୂର୍ବତନ ଭାରତୀୟ ଦ୍ରୁତ ବୋଲର କହିଛନ୍ତି ଯେ, ଭାରତର ପରବର୍ତ୍ତୀ ଅଧିନାୟକ ଜଣେ ବୋଲର ହେବା ଉଚିତ୍। ଏଥିପାଇଁ ସେ ଏକ ନାମ ମଧ୍ୟ ପରାମର୍ଶ ଦେଇଛନ୍ତି। ୨୭ ବର୍ଷୀୟ ତାରକା ଫାଷ୍ଟ ବୋଲର ଜସପ୍ରୀତ ବୁମ୍ରାଙ୍କୁ ପରବର୍ତ୍ତୀ ଭାରତୀୟ ଅଧିନାୟକ ଭାବରେ ନେହେରା ଚୟନ କରିଛନ୍ତି। ସେ ବିଶ୍ୱାସ କରନ୍ତି ଯେ, ଏହା କୌଣସି ବହିରେ ଲେଖା ନାହିଁ ଯେ, କେବଳ ଜଣେ ବ୍ୟାଟ୍ସମ୍ୟାନ୍ ଜଣେ ଦଳର ଅଧିନାୟକ ହୋଇପାରିବେ, ବୋଲର ନୁହଁନ୍ତି। ଏହା କହିବାବେଳେ ନେହେରା ଅନେକ ଉଦାହରଣ ଦେଇଛନ୍ତି।
ନୂଆଦିଲ୍ଲୀଃ ବୋର୍ଡ ଅଫ୍ କଣ୍ଟ୍ରୋଲ୍ ଫର୍ କ୍ରିକେଟ୍ ଇନ୍ ଇଣ୍ଡିଆ (ବିସିସିଆଇ) ଟି -୨୦ ବିଶ୍ୱକପ୍ ଦଳରେ ପରିବର୍ତ୍ତନ ଆଣିଛି। ଅକ୍ସର ପଟେଲଙ୍କ ସ୍ଥାନରେ ଅଲରାଉଣ୍ଡର ଶାର୍ଦ୍ଦୁଲ ଠାକୁରଙ୍କୁ ଦଳରେ ପ୍ରବେଶ କରାଯାଇଛି। ଶାର୍ଦ୍ଦୁଲ ଠାକୁର ପୂର୍ବରୁ ୧୫ ଜଣିଆ ଦଳରେ ନଥିଲେ। ତାଙ୍କୁ ରିଜର୍ଭ ଖେଳାଳି ଭାବରେ ଦଳରେ ଯୋଡି ଦିଆଯାଇଥିଲା। କିନ୍ତୁ ବର୍ତ୍ତମାନ ବିସିସିଆଇ ଶାର୍ଦ୍ଦୁଲ ଠାକୁରଙ୍କୁ ୧୫ ଜଣିଆ ଦଳରେ ଅନ୍ତର୍ଭୁକ୍ତ କରିଛି ଏବଂ ଅକ୍ସର ପଟେଲ ରିଜର୍ଭ ଖେଳାଳି ଭାବରେ ଦଳରେ ରହିବେ।
ନୂଆଦିଲ୍ଲୀଃ ଆଇପିଏଲ୍ ୨୦୨୧ ପରେ, ଅକ୍ଟୋବର ୧୭ ତାରିଖରୁ ୟୁଏଇ ଏବଂ ଓମାନରେ ଟି -୨୦ ବିଶ୍ୱକପ୍ ଆରମ୍ଭ ହେବ। ଅକ୍ଟୋବର ୨୪ ତାରିଖରେ ପାକିସ୍ତାନ ବିରୋଧ ମ୍ୟାଚ୍ ସହିତ ଟିମ୍ ଇଣ୍ଡିଆ ଏହି ଟୁର୍ଣ୍ଣାମେଣ୍ଟରେ ନିଜର ଅଭିଯାନ ଆରମ୍ଭ କରିବ। ଭାରତୀୟ ଦଳରେ ସାମିଲ ହୋଇଥିବା ମୁମ୍ବାଇ ଇଣ୍ଡିଆନ୍ସର ଖେଳାଳିମାନେ ଆଜି ଟିମ୍ ହୋଟେଲରେ ପ୍ରବେଶ କରିବେ। ଆଇପିଏଲରେ ମୁମ୍ବାଇ ଇଣ୍ଡିଆନ୍ସ ଦଳ ଲିଗ୍ ପର୍ଯ୍ୟାୟରୁ ବାହାର ହୋଇଛି। ଟି -୨୦ ବିଶ୍ୱକପ ପାଇଁ ଟିମ ଇଣ୍ଡିଆ ଦଳରେ ମୁମ୍ବାଇ ଇଣ୍ଡିଆନ୍ସର ଅଧିନାୟକ ରୋହିତ ଶର୍ମା, ହାର୍ଦ୍ଦିକ ପାଣ୍ଡ୍ୟା, ଇଶାନ କିଶନ, ସୂର୍ଯ୍ୟକୁମାର ଯାଦବ, ଜସପ୍ରୀତ ବୁମ୍ରା ଏବଂ ରାହୁଲ ଚହର ଅନ୍ତର୍ଭୁକ୍ତ। ତେବେ ଅଲରାଉଣ୍ଡର ହାର୍ଦ୍ଦିକ ପାଣ୍ଡ୍ୟାଙ୍କ ଫିଟନେସକୁ ନେଇ ସସପେନ୍ସ ଜାରି ରହିଛି।
ଡିଫେଣ୍ଡିଂ ଚାମ୍ପିଅନ୍ ମୁମ୍ବାଇ ଇଣ୍ଡିଆନ୍ସର ଏହି ଖେଳାଳିମାନେ ପ୍ଲେ ଅଫ୍ ରାଉଣ୍ଡରେ ପ୍ରବେଶ କରିପାରିନଥିଲେ, ସେମାନେ ବର୍ତ୍ତମାନ ଟି -୨୦ ବିଶ୍ୱକପରେ ଭଲ ପ୍ରଦର୍ଶନ କରିବାକୁ ବ୍ୟାକୁଳ ଅଛନ୍ତି।
ଟିମ୍ ଇଣ୍ଡିଆ ସୂତ୍ର ଅନୁଯାୟୀ, "ହାର୍ଦ୍ଦିକ ପାଣ୍ଡ୍ୟା କେବଳ ବ୍ୟାଟ୍ସମ୍ୟାନ୍ ଭାବରେ ଖେଳିବେ କି ନାହିଁ, ଏହି ନିଷ୍ପତ୍ତି ଦଳ ପରିଚାଳନା ତଥା ପରାମର୍ଶଦାତା ଏମଏସ ଧୋନି ଠିକ୍ ସମୟରେ ଗ୍ରହଣ କରିବେ। ଦଳ ପାଇଁ କ'ଣ ସର୍ବୋତ୍ତମ ହେବ, ତାହା ସେଠାରେ ସ୍ଥିର କରାଯିବ। ଭାରତର ମଧ୍ୟମ ସ୍ଥାନରେ ଖେଳାଳିଙ୍କ ଅଭିଜ୍ଞତାର ଅଭାବ ରହିଛି, ତେଣୁ ଏହି ସବୁକୁ ଦେଖି ନିଷ୍ପତ୍ତି ନେବାକୁ ପଡିବ।
ଉଲ୍ଲେଖ ଯୋଗ୍ୟ ଯେ ହାର୍ଦ୍ଦିକ ପାଣ୍ଡ୍ୟା ଚଳିତ ବର୍ଷ ଆଇପିଏଲରେ ଗୋଟିଏ ବି ବଲ୍ ବୋଲିଂ କରିନାହାଁନ୍ତି। ତେବେ ଇଂଲଣ୍ଡ ଏବଂ ଶ୍ରୀଲଙ୍କା ବିପକ୍ଷରେ ଭାରତର ସୀମିତ ଓଭର ସିରିଜରେ ପାଣ୍ଡ୍ୟା ଛୋଟ ଛୋଟ ସ୍ପେଲରେ ବୋଲିଂ କରିଥିଲେ।
